Vladislavs Nastavševs

**Vladislavs Nastavševs** (dzimis  Rīgā) ir Latvijas krievu teātra režisors, mūziķis un komponists. Vairākkārt ieguvis "Spēlmaņu nakts" balvu.

## Biogrāfija
V. Nastavševs uzaudzis Rīgā, krievu ģimenē, mācījies P. Jurjāna mūzikas vidusskolā, kur apguvis vijoļspēli un klavierspēli.

Studējis aktiermākslu Sanktpēterburgā un režiju Londonas *Central Martens College of Art and Design*, kur ieguvis bakalaura grādu. 2010. gada vasarā Maskavā V. Nastavševam piešķirta stipendija "Teātra iniciatīvu atbalstam".

Kopš 2010. gada iestudē izrādes Latvijas teātros, ātri iegūdams kritikas un skatītāju atzinību: par iestudējumu "Mitjas mīlestība" nominēts 2010./2011. gada sezonas "Spēlmaņu nakts" balvai kā labākais jaunais skatuves mākslinieks, par izrādēm "Jūlijas jaunkundze" Valmieras Drāmas teātrī un "Dzin" teātrī *[[Dirty Deal Teatro]]* nominēts 2011./2012. gada sezonas "Spēlmaņu nakts" balvai kā labākais režisors, izrāde "Jūlijas jaunkundze" izvirzīta Spēlmaņu nakts balvai kā gada labākā izrāde.

Turpmākajos gados V. Nastavševs iestudējis izrādes arī Maskavā, Gogoļa centrā: tur iestudēta izrāde "Mitjas mīlestība", 2013. gadā izrāde "Bailes apēd dvēseli" pēc Vernera Fasbindera filmas motīviem un Eiripīda "Mēdeju" ar Gunu Zariņu titullomā. Jaunajā Rīgas teātrī iestudēta viņa sarakstīto dziesmu izrāde "Eskeipista dienasgrāmata", kurā skan dziesmas no iestudējumiem "Mēdeja", "Peldošie, ceļojošie" un "Tumšās alejas".

Izrāde "Peldošie, ceļojošie" ieguva 2013./2014. gada sezonas "Spēlmaņu nakts" balvu "Gada lielās formas izrāde" un Laikraksta "Diena" gada balvu kultūrā (2014). V. Nastavševs par šo izrādi "Spēlmaņu naktī" nominēts kā gada režisors. Arī izrāde "Cerību ezers" 2015. gadā saņēma balvu kā gada labākā lielās formas izrāde, V. Nastavševs atkārtoti tika nominēts kā gada labākais režisors. Izrāde "Melnā sperma" saņēmusi laikraksta "Diena" gada balvu kultūrā.

2016. gadā V. Nastavševs saņēma "Spēlmaņu nakts" balvu nominācijā "Gada režisors" un kopā ar Tomu Auniņu arī balvu "Gada muzikālās partitūras autors", izrāde "Asins kāzas" uzvarēja nominācijās "Gada izrāde" un "Gada lielās formas izrāde".

## Iestudējumi latviešu teātrī

### 2010.—2020.
* Ivans Buņins. *Mitjas mīlestība* (2010, Dirty Deal Teatro)
* Gajs Davenports. *Puiši smaržo pēc apelsīniem* (2011, Dirty Deal Teatro)
* Jevgeņijs Haritonovs. *Dzin*. (2011, Dirty Deal Teatro)
* Augusts Strindbergs. *Jūlijas jaunkundze* (2012, Valmieras Drāmas teātris)
* Tenesijs Viljamss. *Pērnvasar negaidot* (2012, Latvijas Nacionālais teātris)
* Ivans Buņins. *Tumšās alejas* (2012, Jaunais Rīgas teātris)
* Daniils Harmss. *Vecene* (2012, Nacionālais teātris)
* Viljams Šekspīrs. *[[Makbets]]* (2013, Valmieras Drāmas teātris; arī Režisora lomā)
* Mihails Kuzmins. *Peldošie - ceļojošie *(2014, Jaunais Rīgas teātris)
* Fjodors Dostojevskis. *Idiots* (2015, Nacionālais teātris)
* autorkompozīcija *Cerību ezers* (2015, Jaunais Rīgas teātris)
* Sergejs Uhanovs. *Melnā sperma* (2015, Ģertrūdes ielas teātris)
* Federiko Garsija Lorka. *Asins kāzas* (2016, Nacionālais teātris)
* Eiripīds. *Mēdeja* (2016, M. Čehova Rīgas Krievu teātris)
* Mihails Kuzmins. *Peldošie, ceļojošie. 2. daļa* (2016, Dailes teātris)
* Anatolijs Marienhofs. *Ciniķi* (2017, Jaunais Rīgas teātris)
* Antons Čehovs. *[[Trīs māsas]]* (2017, Latvijas Nacionālais teātris)
* autorkompozīcija *Cerību ezers aizsalis* (2018, Jaunais Rīgas teātris)
*Tenesijs Viljamss. *Jaunības putns ar saldo balsi* (2018, Jaunais Rīgas teātris)
*Alēns Girodī. *Te sākas nakts* (2020, Ģertrūdes ielas teātris)

## Atsauces

## Ārējās saites
* Vladislavs Nastavševs izrades.lv